TERVE KOTI 4/6
Millainen koti sinusta on terve?
Onko terve koti sama asia kuin täydellinen koti?
Tervetuloa katsomaan ohjelmaa.
Puhumme tänään terveestä kodista.
Emme tee tätä siksi, että kotimme olisi täydellinen, -
mutta teemme parhaamme, että se pysyisi terveenä kotina.
Olemme olleet naimisissa 35 vuotta. Meillä on 3 aikuista lasta.
Kotimme ei ole täydellinen, mutta se on terve ja onnellinen.
Uskomme, että tämä opetussarja antaa sinulle viisautta -
ja siunaa perhettäsi.
EDELLISESSÄ JAKSOSSA
Jumala on kotonaan ollessaan orpojen isä ja leskien puolustaja -
ja tuodessaan yksinäiset perheeseen tai yhteisöön, -
kumppanuuteen, -
tai vapauttaessaan vangitut tai rajoitetut -
heidän siteistään ja tuodessaan heidät onneen.
Hän tuo ihmiset pois rajoitteista, jota kutsuisin kuivaksi paikaksi, -
perheeseen, yhteisöön, kumppanuuteen ja ystävyyteen.
Ymmärretään, että kun toimimme vastoin Jumalan tahtoa, -
me yleensä eristämme itsemme.
Eristäydymme himojen tai huonon käytöksen kautta.
Voimme myös eristäytyä yksinkertaisesti eksymällä tieltä.
Muista, että jos elät niin, että laiminlyöt ihmisiä, -
olet epäluotettava tai kohtelet ihmisiä huonosti, -
eristät itsesi muista. Älä koskaan unohda tätä.
Jotkut luulevat, että jotta Jumala voisi tulla heidän elämäänsä, -
sen on oltava kaunis ja täydellinen, -
se ei saa olla sekaisin ja kaaoksen vallassa.
Jumala pärjää hyvin elämämme keskellä, -
vaikkei Hän haluakaan, että jäämme sellaisiksi kuin olemme.
Vaikka olisimmekin oikealla tiellä ja valossa, -
kaikkea voi tapahtua. Elämä on sellaista.
On epäkypsää kuvitella, että kaikki on täydellistä Jumalan kanssa.
Jatkan vertauskuvaa huoneista, joista voi kävellä sisään ja ulos.
Ajatellaan avioparin makuuhuonetta.
Se on yksi huone elämässämme, jos olemme naimisissa.
Puhun avioparin huoneesta, en lapsen tai teini-ikäisen huoneesta.
Avioparin makuuhuonetta ei ole tarkoitettu eristäytymiseen, -
se on enemmän kuin huone, jossa nukumme, lepäämme ja rakastelemme.
Se on tarkoitettu avaraksi, avoimeksi ja kauniiksi paikaksi, -
jossa koetaan siunausta, yhteyttä, lämpöä ja läheisyyttä avioliitossa.
Häissä puhutaan siitä, miten mies ja nainen astuvat avioliittoon.
Astumme sisään tähän kauniiseen tilaan, jossa olemme yhtä.
Usein, kun sitten kohtaamme haasteita tai ristiriitoja, -
me vetäydymme, eristäydymme tai lähdemme kokonaan pois.
Näin teemme itsellemme karhunpalveluksen.
Brian kysyi, missä Jumala on eniten kotonaan?
Näissä elämämme huoneissa.
Hän haluaa auttaa meitä elämämme kanssa siellä huoneessa.
Jumala on huoneessa.
Jos olemme lähteneet sieltä ja siirtyneet nukkumaan sohvalle, -
Jumala on vielä sisällä huoneessa ja haluaa auttaa.
Kuljemme sisään ja ulos elämästä ja toisistamme, -
mutta Jumala voi edelleen puuttua peliin ja auttaa meitä.
Se on uskomatonta. Mennään siis sisään ja pysytään siellä.
Toinen huone on perhehuone, perheen yhteiset tilat, -
ruokailuhuone ja keittiö, kauniit tilat, joissa nautimme -
ihmissuhteista ja ruuasta, jotka ravitsevat sielua ja ruumista.
Meidän tulee huolehtia sen huoneen hyvinvoinnista -
sekä luonnollisessa että hengellisessä perheessä.
Siitä on huolehdittava.
Tämä huone on kuin hengellinen perhehuone, olohuone ja keittiö.
Olemme täällä hoitamassa ihmissuhteita ja kuulemassa Sanaa.
Näin kasvamme elämässä.
Sama pätee myös luonnolliseen perheeseen.
Jos emme koskaan hoida sitä, vaan ryntäilemme sisään ja ulos, -
tai jos emme arvosta sitä, vaan lähdemme pois -
ovia paiskoen aina, kun joudumme riitaan, -
teemme itsellemme suuren karhunpalveluksen -
ja ryöstämme sekä itseltämme että muilta, jotka jakavat tuon tilan.
Kyse ei ole koskaan vain meistä itsestämme.
Olen kerran meinannut mennä ulos avioliitostamme.
Oletteko järkyttyneitä? Tein niin, kauan sitten.
―Eivät he ole järkyttyneitä, he tuntevat minut.
Siitä on kauan, enkä edes muista, mistä riitelimme, -
mutta olin selvästi raivoissani. En ole luonteeltani dramaattinen, -
olen rauhantekijä enkä pidä vastakkainasettelusta, -
mutta olin niin vihainen, että päätin tehdä jotain: lähteä.
Menin autooni ja kiihdytin maantien huipulle lähteäkseni.
Huipulla pysähdyin, koska jokaisessa elämäntilanteessa -
on tehtävä valintoja.
Ajattelin: "Bobbie, voit valita.
Voit kääntyä oikealle ja ajaa ympäriinsä niin kauan, -
että hän joutuu selittämään asian lapsille ja seurakunnalle.
Tai voin kääntyä vasemmalle ja miettiä asiaa."
En halunnut tehdä tyhmää päätöstä ja ajaa pois tieltä ja valosta.
Niinpä ajoin kadun päähän ja itkin.
Sitten puhelin soi. "Missä olet?"
"Mäen päällä." "Tule takasin puhumaan."
Palasin, mutta olisin yhä halunnut ajaa autotallin ovien läpi, -
koska olin niin vihainen, mutta en minä oikeasti halunnut mennä ulos.
Halusin pysyä sisällä, koska avioliitossamme ja elämässämme -
on kysymys jostakin suuremmasta. Elämässä on tehtävä päätöksiä.
―Onneksi hän kertoi vain yhden tarinan.
Nyt haluan esitellä teille erään avioparin, Nabi ja Angela Salehin.
He ovat seurakuntamme varsinaisia tukipilareita.
Ajattelin, että olisi hienoa puhua heidän kanssaan terveestä kodista.
He ovat olleet mukana melkein alusta asti.
He omistavat yrityksen nimeltä Gloria Jean's Coffee.
Se toimii ympäri maailmaa, ja monet australialaiset tuntevat sen.
Nabi on ohjannut minua enemmän kuin kukaan muu ihminen -
tämän seurakunnan johtamisessa.
Niin johdonmukaista viisautta ja ystävyyttä.
Saan olla paljosta kiitollinen teille, Nabi ja Angela.
Kerro minulle jotain perheestäsi.
Miten olet onnistunut toimimaan johdonmukaisesti perheessäsi?
Jaa ihmisille viisautta.
―Selvä. Ensinnäkin, sanon aina alaisillenikin, -
ettemme myy vain kahvia. Elämässä on aina kyse ihmisistä.
Tästä seuraa se, että palvelemme ihmisiä tarjoilemalla kahvia.
Samoin perheessä. Olemme tehneet päätöksen hankkia lapsia, -
joten meillä on vastuu heistä. Se luo kotimme ilmapiirin.
Sellaista hedelmää lapset tuottavat.
Kuten aina, joskus on aika kylvää. Olemme kylväneet heidän elämäänsä.
Aina hedelmä ei näy heti, mutta ei pidä luovuttaa.
Jatka kylvämistä johdonmukaisesti, ja hedelmä tulee ajallaan.
Olemme aina olleet avoimia kahdelle tyttärellemme -
ja kertoneet heille sen, mikä mielestämme on kuulunut kertoa -
heidän kehitystasollaan. Olemme tehneet matkaa heidän kanssaan.
Olemme aina kuunnelleet, mitä asiaa heillä on.
Olen nyt hienossa asemassa suhteessa tyttäriini.
He ovat aina tyttäriäni, mutta nyt he ovat myös ystäviäni.
Voimme jutella kuin ystävät, ja minäkin opin heiltä viisautta.
―Matkustelette paljon, ja siitä aiheutuu stressiä ja paineita.
Miten olet onnistunut pitämään kotisi terveenä kaiken keskellä?
―Jumala on aina ollut elämämme keskipiste.
Kaikki omamme kuuluu Hänelle, ja meidän on oltava uskollisia, -
mutta Hän on kaiken lähde.
Olemme olleet kuilun partaalla, mutta Hän on ollut uskollinen.
Sanon ystäville ja työtovereille, -
että Hän toimii aina ajallaan eikä koskaan myöhästy.
Hän on auttanut meidät monien haasteiden ja vaikeuksien läpi.
Lopulta, kuten te kaksi ja tämä seurakunta olette opettaneet, -
noille perustuksille, lupauksille ja periaatteille -
meidän tulee rakentaa elämämme ja yrityksemme.
Sille, joka on vähässä uskollinen, annetaan paljon.
Ja siltä, jolle on annettu paljon, vaaditaan paljon.
Tällä matkalla meidän kaikkien pitäisi olla.
Kaikki, mitä meillä on, kuuluu Hänelle.
Hän haluaa vain, että hoidamme sitä hyvin.
Sovellamme näitä samoja periaatteita kotiimme.
Kommunikaatio on tärkeää. Olemme todella avoimia -
itsellemme ja myös lapsillemme. Siksi olemme hyvässä kunnossa.
Olemme kaikki matkalla yhdessä.
Kerrotteko jokapäiväisessä elämässä toinen toisillenne avoimesti -
asioista, joita elämässä tapahtuu, vai suojeletteko toisianne?
―Nabi on aina ollut hyvä kommunikoimaan.
Jo ennen yrityksen perustamista, kun olimme palkkatyössä, -
päätimme, että jäisin kotiäidiksi ja kasvattaisin tytöt, -
koska hän matkusteli ja elämä oli kovaa.
Jo noina alkuaikoina Jumala näytti ja opetti meille, -
että on hoidettava hyvin sitä, mitä Hän antaa, sekä kommunikaatiota.
Nabi tuli aina kertomaan minulle elämästään.
Kotiäitinä en kokenut oloani eristyneeksi.
Minusta ei tuntunut, että Nabi sai tehdä kaikkea ja minä olin yksin.
Hän otti minut mukaan kaikkeen, mitä hän teki.
Se oli tärkeää, sillä elämässä on monenlaisia aikoja.
Ajat muuttuvat, mutta Jumalan periaatteet eivät koskaan muutu.
Hän opetti meitä kommunikoimaan ja hoitamaan talenttimme hyvin.
Hän opetti myös, että meillä tulee olla palvelijan sydän.
Nabi teki työtä palvellen toisen miehen näkyä -
tietämättä, että saisi joskus oman yrityksen.
Olette kohdanneet jonkin verran vastustusta -
jopa liike-elämässä. Minä välillä suorastaan vaadin vastustusta.
Miten olette käsitelleet sitä kotona, lasten kanssa ja perheenä?
―On oltava johdonmukaisesti sitä, mitä on, -
ei niin, että työminä ja kotiminä ovat täysin erilaisia.
Elämän on oltava johdonmukaista ja täysin läpinäkyvää.
Haasteiden ja vaikeuksien keskellä Jumala on uskollinen ja voi auttaa.
Hän ei anna meille enemmän kuin kestämme, joten seistään pystyssä -
horjumatta muiden asettamista paineista -
tai vastoinkäymisistä, vaan pidetään kiinni Herran lupauksista.
Se on todella tärkeää. Kaikki edustajamme -
kaikissa eri maissa, joissa nyt toimimme, tietävät heti, -
jo ennen paperien kirjoittamista, mihin ovat ryhtymässä -
kuka tätä firmaa hallitsee. He tiedostavat, -
että tässä talossa annamme kunnian Jumalalle -
ja että jokainen päätös ja valinta pohjautuu Jumalan sanaan.
Emme painosta heitä antamaan elämäänsä Herralle, -
mutta heidän on tiedettävä, mitä ajattelemme elämästä yhdessä.
Opimme kauan sitten jotain Jumalan sanasta.
Jos Jumala on sanonut ja luvannut jotain, Hän saattaa sen toteen.
Luottakaa Sanaan, koska se on kulmakivenne -
ja kallio, jolla seisotte. Rakenna koko elämäsi Sanan pohjalle, -
koska Jumalan sanaan voi todella luottaa.
Hän sanoo, että Hän itse valvoo Sanansa toteutumista.
Se ei siis riipu omasta voimastamme, vaan Jumalan.
Huomasin juuri äskettäin, että katsoessani taaksepäin näen, -
miten hellästi Jumala on johdattanut meitä.
Voit varmasti itsekin huomata sen.
Tartuimme Hänen käteensä, ja Hän johdatti askel askeleelta -
ja toi meidät tällaiseen paikkaan. Hän on kutsunut meidät kaikkialta -
ja johtanut meitä askel askeleelta todella hellästi.
Kaikki on johtanut tähän paikkaan.
Hänellä on meille paikka ja tie on edessämme.
Hän johdattaa edelleen, älä siis pelkää.
Luota Jumalan sanaan. Siihen meidän elämämme perustuu.
―Se on totta. On myös ymmärrettävä, -
ettei identiteettimme perustu tekoihin, vaan siihen, ketä olemme.
Sillä mitalla ihmiset mittaavat meitä.
Minusta elämässä on kyse kumppanuudesta ja ihmissuhteista.
Se on tärkeää, koska ihmisillä on mahdollisuus valita.
Se, että he päättävät jakaa elämäänsä meidän kanssamme, -
perustuu suhteeseen, kumppanuuteen ja aitouteen, -
johon he voivat samaistua matkatessaan kanssamme.
Voisin jatkaa tätä tunteja. Arvostan kaikkia hienoja perheitä.
Kaikilla perheillä on haasteensa. On monia muitakin hienoja perheitä.
Kiitos Jumalalle teistä ja siitä, mitä annatte seurakunnallemme.
Yksinäisyys ja eristäytyminen ovat samankaltaisia asioita.
Yksinäisyys, rauha ja hiljaisuus.
Suurin meteli tulee usein sisältämme, ei ulkopuolelta.
Eristäytymällä kuvittelemme löytävämme hiljaisuuden, -
joka tuo rauhaa, mutta usein se tuokin kaikkea muuta.
Rauhan voi löytää perheen keskellä, vaikka elämässä olisi haasteita.
Jos ymmärrämme, että meidän on löydettävä rauha sisältämme, -
voimme tuoda sen elämäämme ja vaikuttaa maailmaan.
Näemme asiat eri tavoin, kun katsomme niitä armon näkökulmasta.
Saamme Jumalan tahdon ja tarkoituksen kaiken pohjalle, -
myös kotiin. Voimme päättää, ettemme yritä vetäytyä pois, -
vaan kaikki meissä haluaa viedä sisään.
Kun alamme kääntyä ihmisiin päin, huomaamme, että läheisemmekin -
alkavat kääntyä kohti meitä.
Olemme olleet naimisissa 7 vuotta. Meillä on kaksi pientä lasta.
Matkustelin paljon ennen naimisiin- menoa ja sen jälkeenkin.
Matkustelun ja perhe-elämän yhteensovittamiseen -
on mennyt vuosia. Meillä ei ollut siihen mitään valmiita vastauksia.
Huomaan, että odotin salaa jotain, mitä mieheni ei huomannut.
Hän ymmärsi, ettei hänen tarvitse olla aina poissa.
Niin ei kuitenkaan tapahtunut.
Aluksi yritin esittää, että kaikki oli kunnossa.
Sanoin: "Tee, mitä sinun täytyy tehdä, pärjään kyllä."
Se ei ollut tervettä. Meidän piti käsitellä asiaa.
Puhuimme paljon siitä, miten toisen tunteet otetaan huomioon.
Vaimoni on opettanut minua kommunikoimaan -
ja ottamaan hänet paremmin huomioon.
Luottamus on lisääntynyt suhteessamme.
Kuulostaa yksinkertaiselta, mutta ei minulle opetettu näitä asioita.
Olemme oppineet... miten se sanotaan?
―Taipumaan ja joustamaan. Käsitte- lemme kiirettä tilanteen mukaan.
Puhumme enemmän ja ymmärrämme toisiamme paremmin.
Jos olen poissa, vaimoni tietää täsmälleen, mitä teen. Se on hyvä.
On hienoa olla lavalla 100 000 ihmisen edessä, -
mutta toivon aina, että perheeni olisi näkemässä.
En malta odottaa, että pääsen kotiin.
Matkustaminen ei ole minulle palkinto.
Kotielämä, seurakunta ja perhe ovat palkinto.
Kätesi vuotivat verta, ja kyljestäsi valui -
armon joki, -
armon joki.
Rakkautesi on niin suuri, -
tähtiä korkeampi, ehtymätön rakkaus, -
syvempi kuin meri.
Rakkautesi on niin varma, -
vahvempi kuin vuoret on rakkautesi.
Se on kaikkeni.
Niin syvä, niin laaja, -
niin matala, niin korkea.
Kruunu oli ohdakkeista, anteeksianto laskeutui, -
haavasi ovat parantumisemme.
Maa alkoi liikkua, ja koko taivas tiesi, -
että kuolema oli kukistettu.
Kaikki Sinun vuoksesi, Jeesus.
Rakkautesi on niin suuri, -
tähtiä korkeampi, ehtymätön rakkaus, -
syvempi kuin meri.
Rakkautesi on niin varma, -
vahvempi kuin vuoret on rakkautesi.
Se on kaikkeni.
Rakkautesi on niin suuri, -
tähtiä korkeampi, ehtymätön rakkaus, -
syvempi kuin meri.
Rakkautesi on niin varma, -
vahvempi kuin vuoret on rakkautesi.
Se on kaikkeni.
Niin syvä, niin laaja, niin matala, niin korkea.
Rakkautesi on niin korkea.
Rakkautesi on niin korkea, Jeesus.
Rakkautesi on niin korkea.
Rakkautesi on kaikki, mitä tarvitsemme.
Rakkautesi on niin korkea.
Brian Houstonin saarna "Hän vuo- datti sen, jonka näet ja kuulet" -
tuo tuoreen näkökulman Pyhän Hengen vuodatukseen Apt. 2:ssa.
Saat tämän elämää muuttavan saarnan kiitokseksi lahjastasi.
Näin voit aloittaa voitokkaan elämän Jeesuksen nimessä.
Yli 100 dollarin lahjasta saat taltioinnin konferenssistamme.
Se sisältää heinäkuun 2012 konferenssin aamu- ja iltaosuudet -
sekä kuuluisien opettajien kuten Joyce Meyerin -
ja Louie Giglion kaikki opetukset. Voit valita joko cd- tai dvd-levyt.
Käy osoitteessa www.hillsongtv.com/partner -
tai soita ruudulla näkyvään numeroon.
Herätys: herääminen, virkoaminen, menneen kirkkauden palauttaminen.
Jotain tapahtuu sisälläsi.
Luonteesi kehittyy.
Juuresi kasvavat syvemmälle.
Luottamuksesi ja voimasi kasvavat.
Pääset korkealle vain, kun juuresi ovat syvällä.
Älä halveksi pienten alkujen päivää, -
niiden aikana Jumala valmistaa sinua menemään kauas.
Jeesus vuodattaa verensä ja sanoo: -
"Murran jokaisen kirouksen, siteen ja kamppailun, joka sitoo taloasi.
Teen niin, jotta uusi sukupolvi ei joutuisi käymään läpi -
edellisen sukupolven taisteluja."
Ette ole enää sitä, mitä ennen. Tähän kaupunkiin tulee suuri ilo.
Huutakaa ja tanssikaa, herätys on tullut kaupunkiin!
TÄTÄ ON HERÄTYS
Hillsong-konferenssi 2013
Sydney, Lontoo, New York, Los Angeles
Kiitos, että katsoit ohjelmaa. Rukoilemme, että viisauden helmet -
ja näkökulmat elämästämme siunaavat perhettäsi.
Jumala siunatkoon sinua. Muista, että paras on vielä edessä!
Suomennos: Anni Joukanen